

**LATVIJAS REPUBLIKA**

# PRIEKULES NOVADA PAŠVALDĪBA

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006,

fakss 63497937, e-pasts: dome@priekulesnovads.lv

APSTIPRINĀTI

ar Priekules novada

pašvaldības domes

24.04.2014. sēdes lēmumu

(prot. Nr.9, 19.§)

SAISTOŠIE NOTEIKUMI Nr.4

**Par nekustamā īpašuma nodokļa maksāšanas kārtību**

**daudzdzīvokļu dzīvojamo māju īrniekiem, nomniekiem un tiesiskajiem valdītājiem Priekules novadā**

*Izdoti*

*Saskaņā ar likuma „Par pašvaldībām” 46.pantu*

*Likuma „Par nekustamā īpašuma nodokli” 2.panta 8¹ daļu*

*Pārejas noteikumu 63.punktu*

1. Saistošie noteikumi nosaka kārtību, kādā nekustamā īpašuma nodokli par daudzdzīvokļu dzīvojamo māju (tās daļu), kas ierakstīta zemesgrāmatā uz pašvaldības vārda, un pašvaldībai piederošo vai piekritīgo zemi, uz kuras šī māja atrodas, maksā pašvaldības daudzdzīvokļu dzīvojamās mājas (tās daļu) īrnieki un nomnieki, kuriem īres un nomas līgumi slēgti ar pašvaldību, vai personas, kuras īpašuma tiesības uz dzīvojamo māju (tās daļu) ieguvušas līdz dzīvojamās mājas privatizācijai, vai dzīvokļu īpašumu tiesiskie valdītāji (līdz nekustamā īpašuma reģistrēšanai zemesgrāmatā).

2. Nekustamā īpašuma nodokli par daudzdzīvokļu dzīvojamo māju (tās daļu), kas ierakstīta zemesgrāmatā uz pašvaldības vārda, un pašvaldībai piederošo vai piekritīgo zemi, uz kuras šī māja atrodas, maksā:

2.1. īrnieki un nomnieki, kuriem ar pašvaldību noslēgti īres un nomas līgumi;

2.2. personas, kuras īpašuma tiesības uz dzīvojamo māju (tās daļu) ieguvušas līdz dzīvojamās mājas privatizācijai;

2.3.dzīvokļu īpašumu tiesiskie valdītāji(līdz nekustamā īpašuma reģistrēšanai zemesgrāmatā);

2.4. nekustamā īpašuma lietotājs (faktiskais lietotājs).

3. Saistošie noteikumi piemērojami un nekustamā īpašuma nodokļa apmaksāšana sākot ar 2014.gada 1.janvāri.

4. Saistošie noteikumi stājas spēkā nākošajā dienā pēc to publicēšanas izdevumā ‘’Priekules novada ziņas’’.

Domes priekšsēdētāja V.Jablonska